El Centre de Dia Municipal d'Alaquàs serà inaugurat hui divendres
23/11/2006 14:14:00

# El Centre de Dia Municipal d'Alaquàs serà inaugurat hui divendres

*   23/11/2006 14:14:00
*   [Imprimir](#)
*   Compartir
*    https://www.alaquas.org/documento.asp?id\_do=9953

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9953%2F1&title=Ajuntament%20d%27Alaqu%C3%A0s.%20Prensa.El%20Centre%20de%20Dia%20Municipal%20d%27Alaqu%C3%A0s%20ser%C3%A0%20inaugurat%20hui%20divendres)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9953/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9953/9953_Form_4.jpg)](https://www.alaquas.org/ficheros/documentos/2006/2/9953/9953_Form_10.jpg "<a href='https://www.alaquas.org/ficheros/documentos/2006/2/9953/9953_Form_10.jpg' target=_blank><i class='fa fa-external-link' aria-hidden='true'></i>.El Centre de Dia Municipal d'Alaquàs serà inaugurat hui divendres</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9953&idioma=1&autotraduce=0)

A les 17:30 hores tindrà lloc la inauguració oficial d'aquest centre públic i el dissabte 25 de novembre al llarg de tot el dia hi haurà una jornada de portes obertes

Hui divendres 24 de novembre a les 17:30 hores de la vesprada tindrà lloc la inauguració oficial del nou Centre de Dia Municipal ubicat al carrer Maulets d'Alaquàs. Amb aquest acte es donarà per inaugurat aquest nou centre públic que entrarà en funcionament el 4 de desembre i que compta amb 30 places públiques diàries i que té a més a més capacitat per albergar cada setmana fins a 50 persones. Demà dissabte 25 de novembre al llarg de tot el dia es celebrarà una Jornada de Portes Obertes on es realitzaran diferents visites guiades perquè tots els veïns i veïnes coneguen les instal·lacions d'aquesta nova dotació així com les prestacions que en ell s'oferiran.

El Centre de Dia d'Alaquàs és un servei municipal especialitzat en l'atenció a persones majors amb un grau de dependència moderat i a les seues famílies, en el què s'ofereixen tota una sèrie de serveis per cobrir les necessitats bàsiques terapèutiques i socio culturals dels usuaris i les usuàries i promoure la seua autonomia i permanència en el seu entorn habitual. El centre disposa dels serveis socio sanitaris bàsics com són la restauració, l'atenció a la higiene, la rehabilitació física i cognitiva així com la vigilància mèdica de patologies lleus i la valoració de discapacitats o dèficit detectats, el seu control, la seua evolució i un seguiment del tractament. Disposa també d'atenció d'infermeria, promoció i prevenció de la salut, programa de recolzament psicosocial i atenció familiar i teràpia ocupacional. Compta també amb serveis complementaris com transport adaptat i llavanderia.  

Amb la construcció del Centre de Dia d'Alaquàs, l'Ajuntament compleix el seu compromís de dotar Alaquàs d'una completa xarxa d'infrastructures i serveis assistencials i socio culturals destinats a millorar la qualitat de vida de les persones majors. La implicació del Consistori en el impuls per les polítiques socials ha fet possible que hui Alaquàs tinga un centre d'aquestes característiques que afavorirà no sols a les persones que d'ell facen ús, sinó que suposarà també un respir per a les seues famílies.

Aquest projecte municipal es va iniciar a inicis d'aquesta legislatura i està integrat per diferents àrees d'atenció diferenciada segons les necessitats dels usuaris i les usuàries. Per una part, l'àrea socio cultural en la què s'integren el Centre Social Benàger i el Centre Social Camí Vell i que vénen a completar-se amb els serveis d'Ajuda a Domicili (SAD), la Teleassistència i el Servei de Transport Adaptat Municipal. D'altra banda, el Centre de Dia per a cobrir les necessitats de les persones dependents que continuen vivint en el seu domicili i en última instància la Residència per a la Tercera Edat, completen aquest itinerari d'atenció a les persones majors.